गोअभ्यारण्य की चारदीवारी 31 मार्च तक होगी पूरी, ठेकेदार निगम टीम ने किया निरीक्षण
शहरसे पकड़े गए लावारिस पशुओं के लिए बनने वाले गोअभ्यारण्य के निर्माण का कार्य जल्द शुरू होगा। 20 लाख रुपये की लागत से शुरुआती चरण में गोअभ्यारण्य के लिए चार दीवारी, पानी चारे के लिए खेल और एक कक्ष का निर्माण करवाया जाएगा। इसके लिए निगम की ओर से आमंत्रित टेंडर का कार्य ठेकेदार को सौंप दिया गया है।
पहली बार टेंडर में एक ही एजेंसी ने निर्माण कार्य के लिए अप्लाई किया था। जिस कारण टेंडर सिरे नहीं चढ़ पाया था। इसके बाद दोबारा टेंडर आमंत्रित किया गया जिसमें करीब चार एजेंसी ने आवेदन किया और टेंडर को सिरे चढ़ाया गया। सोमवार को ठेकेदार के साथ निगम अधिकारी गांव ढंढूर में उस साढ़े 12 एकड़ जमीन को देखने के लिए मौके पर पहुंचे। ठेकेदार को जगह दिखाते हुए वहां पर निर्माण कार्य के संबंंध में निर्देश दिये। इस अवसर पर एक्सईएन रामजीलाल, एमई प्रवीन कुमार और जेई अनिल मौजूद थे। एक्सईएन रामजीलाल ने कहा कि 31 मार्च तक चार दीवारी का कार्य पूरा होने की उम्मीद है।
hin_Deva hin_Deva hin_Deva